R A T I 0. 293 



Afferunt autem, quicumque his litteris adversantes de semet ipsis aliisque 

 multis solliciti, at perperam securi de longe pluribus, omnibus hucusque 

 allatis necdum obtemperant, duo esse vel immo tria, quae apte et Latio 

 et Graeciae succedant. Instituendi sunt pueri, inquiunt, studiis physicis, 

 nostri porro sermonis , ipsarum deinde , quas modo laudavi , recentiorum 

 litterarum. Quod sine ' dubio verum est : fieri si poterit , et hodiernis in- 

 super addi, id ut qui maxime probabo. Miror enim et quamvis hospes 

 magnopere amo disciplinas istas physicas, quibus iure gloriatur nostrum 

 aevum; sermonem patrium diligo, tamquam unicum eum, quo possimus 

 vel exercitatissimi cogitata nostra recte tradere et nobiscum invicem vera 

 nee distorta fucataque communicare; de litteris recentioribus, sine quibus 

 torpebit haec patria nosque ipsi, verbum ut amplius addam supervacaneum 

 esset. Verum ut his iuventutis selectae, et fere academicae futurae insti- 

 tutio superstruatur , iuxta cum invitissimis repugnabo. Si velint homines 

 nostri, ut rerum naturam anquirentes disciplinas promoveant, summas 

 effundere pecuniae intolerabiles et quae cogitari vix queant, si velit indoles 

 humana mutari, et pueri hisce libenter operam impendere et intelligere 

 ipsa, simulatque a fallaci et brevissimi temporis oblectamento in severa et 

 ideo vera studia pergunt, non obsto, sed cur resistarn, haec satis iam 

 produnt. Si id queruntur aequales, sermonem patrium non satis in vulgus 

 nosci , assentientem habebunt , etsi quam maxime nollem , sed id in prima 

 pueritiae tempora reiiciendum est , et inde quod maturiorem exerceat iuven- 

 tutem peti nequit , nisi recidamus in id , de quo statim dicam. Recen- 

 tiores deinde h'tterae doceantur, sed ad usum quotidian um , ingenium autem 

 sermonum eorumque et originem et casus anquirere, id aut studiis elegan- 

 tiorum quorundam privatorum relinquendum est, aut paucissimis istis, 

 quos amor dirus intelligendi ipsa haec vel invitos fere cogit, ut hisce in- 

 cumbant. Solet autem iam in studio turn nostri sermonis turn extraneo- 

 rum id fere peccari , ut deficiente in necessariis materia , quam scilicet 

 iuvenes fere adulti doceantur, intrinsecus penetrent doctores, et quidquid 

 remotius ipsis placuerit , idem discipulis tradant. Huic igitur malo obviam 

 eurjdum est. Concedo facillime, ut his praesertim temporibus multi con- 

 temnant ALEXANDRUM et CAESAREM, bella Peloponnesiacum Punicumque, 

 Parthenona cum Colosseo, Athenas et Rornam, ne AGAMEMNONA HERCU- 



